**AIŠKINAMASIS RAŠTAS**

**PRIE SPRENDIMO PROJEKTO „DĖL ĮGALIOJIMŲ BALSUOTI VIEŠOSIOS ĮSTAIGOS „KLAIPĖDOS IRKLAVIMO CENTRAS“ VISUOTINIAME NEEILINIAME DALININKŲ SUSIRINKIME SUTEIKIMO“**

**1. Sprendimo projekto esmė, tikslai ir uždaviniai.**

Šiuo sprendimo projektu prašoma suteikti įgaliojimą Sporto ir kūno kultūros skyriaus vedėjui Mantui Bagočiui atstovauti Savivaldybei viešosios įstaigos „Klaipėdos irklavimo centras“ neeiliniame visuotiniame dalininkų susirinkime ir balsuoti „už“ viešosios įstaigos „Klaipėdos irklavimo centras“ vadovo darbo užmokesčio keitimą.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgiant į „Klaipėdos irklavimo centras“ 2014 m. spalio 22 d. pranešimą dėl visuotinio neeilinio dalininkų susirinkimo sušaukimo, kuriame bus balsuojama dėl Klaipėdos irklavimo centras“ vadovo darbo užmokesčio keitimo.

Primename, kad viešosios įstaigos „Klaipėdos irklavimo centras“ dalininkai yra Klaipėdos miesto savivaldybės taryba ir Klaipėdos irklavimo klubas.

Viešosios įstaigos „Klaipėdos irklavimo centras“ valdyba, vadovaudamasi įstaigos įstatų 42 punktu, pateikė siūlymus visuotiniam dalininkų susirinkimui dėl viešosios įstaigos „Klaipėdos irklavimo centras“ vadovo darbo užmokesčio nustatymo, o visuotinis dalininkų susirinkimas vadovaudamasis LR viešųjų įstaigų įstatymo 10 straipsnio 1 dalies 4 punktu turi nustatyti įstaigos vadovo darbo sutarties sąlygas.

**3. Kokių rezultatų laukiama.**

Bus tinkamai įgyvendinamos Savivaldybės, kaip viešosios įstaigos dalininkės, turtinės ir neturtinės teisės ir suteikti įgaliojimai atstovauti Savivaldybei viešosios įstaigos „Klaipėdos irklavimo centras“ neeiliniame visuotiniame dalininkų susirinkime.

Bus nustatytas viešosios įstaigos „Klaipėdos irklavimo centras“ vadovo darbo užmokestis ir tinkamai įgyvendinamos Lietuvos Respublikos viešųjų įstaigų įstatymo nuostatos.

**4. Sprendimo projekto rengimo metu gauti specialistų vertinimai.**

Nėra.

**5.**  **Lėšų poreikis sprendimo įgyvendinimui.**

Šis sprendimas papildomų biudžeto lėšų nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintos teisės aktais reglamentuotos nuostatos dėl įstaigos vadovo darbo apmokėjimo. Neigiamos pasekmės – nenustatyta.

PRIDEDAMA.

1. Viešosios įstaigos „Klaipėdos irklavimo centras“ valdybos 2014 m. birželio 16 d. protokolas Nr. 1., 4 lapai.

2. Viešosios įstaigos „Klaipėdos irklavimo centras“ įstatų kopija, 8 lapai.

Sporto ir kūno kultūros skyriaus vedėjas Mantas Bagočius